**VZOREC OKVIRNEGA SPORAZUMA**

sklenjen med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor, (v nadaljevanju: UKC Maribor), ki ga zastopa direktor UKC, prof. dr. Vojko FLIS, dr. med. (v nadaljevanju: naročnik), identifikacijska številka naročnika za DDV: SI 56644817, matična številka naročnika: 5054150000

in gospodarskim subjektom:

……………………………………………...........……………………………...………………….., ki ga zastopa direktor ………………………………………………………………….…………(v nadaljevanju: izvajalec), identifikacijska številka izvajalca za DDV: …………………., matična številka izvajalca: …………………….

1. **člen**

Pogodbeni stranki sklepata ta okvirni sporazum (v nadaljevanju: sporazum) v skladu s 21. členom Zakona o javnem naročanju (Uradni list RS, št. 91/2015 in 14/2018; v nadaljevanju: ZJN-3).

1. **člen**

Predmet tega sporazuma je izvajanje periodičnih pregledov in preizkušanje opreme pod tlakom ter pregled in servis varnostnih ventilov. Oprema je opredeljena v sezamu opreme in izvajalčevi ponudbi št………………….., z dne …………… (v nadaljevanju: ponudba), ki je sestavni del in priloga tega sporazuma.

1. **člen**

Izvajalec bo v skladu s tem sporazumom naročniku zagotavljal nadzor nad tlačno opremo s ciljem varnega obratovanja. Seznam opreme pod tlakom je priloga tega sporazuma. Izvajalec bo tako izvajal naslednje storitve:

* razvrstitev opreme pod tlakom,
* pregled arhiva in pridobivanje dokumentacije,
* pridobitev evidenčne številke, izdelava terminskih načrtov in svetovanje,
* izdelava kataloga ukrepov za posamezno tlačno opremo,
* izvedba zunanjega pregleda (priprava opreme za pregled, označitev opreme, izdelava zapisnika),
* izvedba notranjega pregleda (vizualni notranji pregled, meritve debelin stene posode, ugotavljanje neskladnosti, puščanja, izdelava zapisnika in poročilo o pregledu),
* izvedba tlačnega preizkusa (priprava tlačne posode - odklop od inštalacije, blindiranje oz. priprava priključkov na tlačni preizkus, izvedba preizkusa, postavitev v prvotno stanje in izdelava poročila),
* izdelava terminskih načrtov pregledov in preizkusov, ter obveščanje naročnika o rokih za pregled,
* nadzor nad naročnikovo opremo pod tlakom, vodenje evidence in arhiva opreme pod tlakom, kontrola in obveščanje uporabnika, obveščanje pristojnega ministrstva, pridobivanje in urejanje spremne in tehnične dokumentacije,
* preverjanje ali so izpolnjeni obratovalni pogoji določeni v dokumentaciji proizvajalca, oziroma v kolikšni meri vplivajo od obratovalnih pogojev na izpolnjevanje bistvenih varnostnih zahtev,
* pregled in servis varnostnih ventilov.

**4. člen**

Naročnik se zavezuje:

* zagotoviti pogoje za izvajanje uvodnega pregleda,
* predati vso dokumentacijo o tlačni opremi,
* sodelovati z izvajalcem pri izdelavi ukrepov ter zagotoviti njihovo izvedbo,
* zagotoviti nemoteno izvedbo pripravljalnih del potrebnih za izvedbo pregledov in preskusov opreme pod tlakom,
* redom podjetja, ki gaje potrebno upoštevati,
* zagotoviti potrebno količino vode za izvedbo tlačnega preizkusa in iztok le-te,
* zagotoviti potrebno električno energijo za izvedbo del,
* voditi lastno evidenco o nadzoru nad opremo.

**5. člen**

Periodični pregled opreme pod tlakom izvede izvajalec na podlagi terminskega plana, določenega med predstavnikoma strank sporazuma. Oprema pod tlakom se servisira po določeni periodiki, kot je to razvidno v predračunu, varnostni ventili pa enkrat letno, po predhodnem dogovoru predstavnikov.

V kolikor naročnik izven periodičnih pregledov opazi napake ali motnje opreme pod tlakom, za katere lahko oceni, da bi lahko ogrozile varno delovanje (v primeru prestavitve opreme, servisiranja opreme ipd.) o tem obvesti izvajalca pisno ali ustno.

**6. člen**

Izvajalec bo izvajal preglede opreme praviloma ob delavnikih med 7:00 in 15:00 uro.

Delo izven rednega delovnega časa, opredeljenega v prvem odstavku tega člena, in ob dela prostih dnevih mora odobriti nadzorna oseba naročnika.

**7. člen**

Dokumenti, zapisi in vsa evidenca pregledov, ugotovitev in sklepov se hranijo v dveh izvodih, od katerih imata pogodbeni stranki vsaka po en izvod. Dokumente in zapise pogodbeni stranki med seboj posredujete praviloma v originalu, osebno ali priporočeno po pošti in sta jih dolžni vrniti v dogovorjenem roku.

**8. člen**

Obe pogodbeni stranki morata omogočiti zanesljive in strokovne predstavnike, preko katerih bosta dogovarjala, izvajala in potrjevala izvedena dela.

Predstavnik oz. pooblaščena oseba izvajalca je: …………………………….

Predstavnika oz. pooblaščeni osebi naročnika sta:…………………………...

Med izvajanjem del mora biti prisoten najmanj en predstavnik naročnika in en predstavnik izvajalca, da bi bila zagotovljena izvedba določil te pogodbe, nadzor in po potrebi učinkovito komunikacijo, odpravljanje motenj pri delu, hitro ukrepanje ter organizacijsko in tehnično pomoč.

**9. člen**

Naročnik bo izvajalcu poravnal znesek pregleda glede na dejansko opravljene preglede opreme. Cena posameznega pregleda se zaračuna po cenah iz ponudbe. Naročnik bo poravnal znesek po izvedenem vsakem posameznem pregledu tlačne opreme ter pregledu in servisu varnostnih ventilov v roku 30 dni od datuma prejema pravilno izstavljenega racuna na transakcijski račun izvajalca št. …………………..odprt pri banki ……………………

Izvajalec mora vse račune pošiljati naročniku izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Ur. list RS, št. 77/16)

Cene opredeljene v ponudbi morajo vsebovati vse stroške (prevozne, špediterske, carinske ter morebitne druge stroške, drobni in vezni material, delo,. ..), popuste in rabate.

V primeru spremembe zakona, ki ureja davek na dodano vrednost, s katerim se spremeni davčna stopnja za opremo in dele, ki so predmet te pogodbe, se lahko v času trajanja pogodbe cene korigirajo izključno v višini nastale davčne spremembe.

Znesek posameznega pregleda opreme pod tlakom ter pregleda in servisa varnostnih ventilov je fiksen za obdobje enega leta od sklenitve te pogodbe. Po preteku 12-ih mesec od sklenitve pogodbe je sprememba cene možna v skladu s 1. in 2. točko 6. člena Pravilnika o načinu valorizacije denarnih obveznosti, ki jih v več letnih pogodbah dogovarjajo pravne osebe javnega sektorja (Uradni list RS, št. 1/04) oziroma po predpisu, ki ta pravilnik nadomešča, za kar se sklene aneks k pogodbi. Pogodbeni stranki kot podlago za valorizacijo določita indeks cen življenjskih potrebščin.

Uskladitev cene bosta pogodbeni stranki uredili z aneksom k tej pogodbi.

V primeru zamude s plačilom bo naročnik plačal izvajalcu zakonske zamudne obresti.

**10. člen**

Izvajalec daje garancijo samo na izvedbo del, ki jih izvaja in ki vključujejo posege v integriteto opreme pod tlakom. Garancija na izvedbo del traja 12 mesecev.

Izvajalec se zavezuje, da bo v garancijskem roku pristopil k odpravi morebitnih napak, ki so posledica izvedbe storitev izvajalca, v roku 8 ur po prejemu pisnega ali ustnega obvestila naročnika, samo odpravo napake pa bo izvedel najkasneje v roku 8 dni, v nasprotnem primeru ima naročnik pravico naročiti odstranitev napake drugemu izvajalcu na sopogodbenikov račun.

**11. člen**

Izvajalec se zavezuje, da se bodo njegovi delavci zadrževali samo na tistih območjih znotraj prostorov naročnika, kjer poteka izvajanje storitve in je odgovoren za vso škodo, ki bi jo povzročil na objektih in opremi naročnika.

Pri pregledovanju in preskušanju opreme pod tlakom ne sme priti do nevarnih stanj. Tako se izvajalec obvezuje spoštovati in se ravnati po zakonskih predpisih v varstvu pri delu in internih naročnikovih predpisih (Sporazum o organizaciji, izvajanju in zagotavljanju varnosti in zdravja pri delu ter varstva pred požarom na skupnem delovišču), ki je sestavni del te pogodbe.

**12. člen**

Pogodbeni stranki se obvezujeta, da bosta naredili vse kar je potrebno za izvršitev te pogodbe in da bosta ravnali kot dobra gospodarja.

**13.člen**

V primeru, da se ugotovi, da je pri izvedbi te pogodbe, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

**14. člen**

Kakršnekoli spremembe te pogodbe so možne le v enaki, t.j. pisni obliki, in le izjemoma, vedno pa ob soglasju obeh pogodbenih strank, vendar le te ne morejo biti v nasprotju z določili ZJN-3 in OZ.

**15. člen**

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Mariboru.

**16. člen**

V primeru neizpolnjevanja obveznosti iz te pogodbe lahko nasprotna stranka odstopi od pogodbe s takojšnim učinkom. Odstop je možen le potem, ko je stranka, ki želi odstopiti od pogodbe, nasprotno stranko pozvala k pravilni izpolnitvi svojih obveznosti in ji za to pustila primeren dodatni rok, slednja pa niti v dodatnem roku svojih obveznosti ni pravilno izpolnila.

**17. člen**

Pogodba je sestavljena in podpisana v dveh enakih izvodih, od katerih prejme vsaka od pogodbenih strank po en izvod.

**18. člen**

Pogodba se sklepa za obdobje od 1. 6. 2020 do 31. 12. 2023 in prične veljati z dnem podpisa obeh pogodbenih strank.

št.: …………

V……………………, dne ................. V Mariboru, dne …………….

Izvajalec: Naročnik:

………………………………………… UKC Maribor

Direktor: Direktor UKC:

…………………………………………. prof. dr. Vojko FLIS, dr. med.